CELEX: 32004R0684
Language: et
Date: 2004-04-13 00:00:00
Title: Komisjoni määrus (EÜ) nr 684/2004, 13. aprill 2004, millega muudetakse määrust (EÜ) nr 466/2001 dioksiinide osasEMPs kohaldatav tekst.

Tähtis õiguslik teade

|

32004R0684

Euroopa Liidu Teataja L 106 , 15/04/2004 Lk 0006 - 0007

		Komisjoni määrus (EÜ) nr 684/2004,13. aprill 2004,millega muudetakse määrust (EÜ) nr 466/2001 dioksiinide osas(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 8. veebruari 1993. aasta määrust (EMÜ) nr 315/93, millega kehtestatakse ühenduse menetlus toiduainete saasteainete suhtes, [1] eriti selle artikli 2 lõiget 3ning arvestades järgmist:(1) Komisjoni 8. märtsi 2001. aasta määrus (EÜ) nr 466/2001, mis seab piirnormid teatud saasteainetele toiduainetes, [2] kehtestab dioksiinide piirnormid teatavates toiduainetes.(2) Dioksiinide piirnorme kohaldatakse alates 1. juulist 2002. Teksti kohaldamine on toonud ilmsiks vajaduse selguse järele toodete või tooteosade kirjelduses, mille kohta piirnormid kehtivad.(3) Kättesaadavad andmed näitavad, et vabalt peetud ja poolintensiivselt peetud kanade munad sisaldavad rohkem dioksiini kui puuris peetud kanade munad. On võetud meetmeid tagamaks, et dioksiinitase vabalt peetud ja poolintensiivselt peetud kanade munades väheneks, ja normide kohaldamiseks oli ette nähtud üleminekuperiood kuni 1. jaanuarini 2004. Nüüd ilmneb, et uuringuteks, millega määrata kindlaks võimalikud meetmed dioksiinitaseme vähendamiseks vabalt peetud ja poolintensiivselt peetud kanade munades, samuti nende meetmete rakendamiseks, on vaja rohkem aega. Seetõttu on asjakohane pikendada üleminekuperioodi ühe aasta võrra.(4) Vahepeal on vastu võetud komisjoni 30. juuli 2002. aasta direktiiv 2002/69/EÜ, millega kehtestatakse proovivõtumeetodid ja analüüsimeetodid dioksiinide ametlikuks kontrolliks ja dioksiinilaadsete PCB-de tuvastamiseks toiduainetes. [3](5) Seepärast tuleks määrust (EÜ) nr 466/2001 vastavalt muuta.(6) Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,ON VASTU VÕTNUD KÄESOLEVA MÄÄRUSE:Artikkel 1Määruse (EÜ) nr 466/2001 I lisa 5. jagu muudetakse järgmiselt:1. esimeses veerus punktis 5.1.2 asendatakse "Maks ja tuletatud tooted" sõnadega "Maa peal elavatelt loomadelt pärinev maks ja tuletatud tooted";2. esimeses veerus punktis 5.2 lisatakse joonealusele märkusele 5 järgmine lause: "Kui kalad on mõeldud söömiseks tervenisti, kehtib piirnorm kogu kalale";3. esimeses veerus punktis 5.4 asendatakse joonealuses märkuses 8 "10. jaanuar 2004" sõnadega "1. jaanuar 2005".4. esimeses veerus punktis 5.5 "Õlid ja rasvad" asendatakse teine taane "Taimeõli" sõnadega "Taimsed õlid ja rasvad".5. kolmandas ja neljandas veerus punktides 5.1.1 kuni 5.5 asendatakse sõnad "direktiiv 2001/ …/EÜ (*)" sõnadega "direktiiv 2002/69/EÜ. [9] EÜT L. 209, 6.8.2002, lk 5."Artikkel 2Käesolev määrus jõustub kahekümnendal päeval pärast selle avaldamist Euroopa Liidu Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel, 13. aprill 2004Komisjoni nimelkomisjoni liigeDavid Byrne[1] EÜT L 37, 13.2.1993, lk 1. Määrust on muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).[2] EÜT L 77, 16.3.2001, lk 1} Määrust on viimati muudetud määrusega (EÜ) nr 455/2004 (ELT L 74, 12.3.2004, lk 11).[3] EÜT L 209, 6.8.2002, lk 5.--------------------------------------------------